《过永叔郊居 其一》
明代·朱多炡

王郎读书处，何异辋川庄？竹舞风梢乱，葵烹露叶香。

哦诗迷鹿柴，洗研据渔梁。久坐春阴合，倾杯送夕阳。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。